Document ID: 32007R0496

32007R0496
L 117/9
SLUŽBENI LIST EUROPSKE UNIJE
04.05.2007.
UREDBA KOMISIJE (EZ) br. 496/2007
od 4. svibnja 2007.
o izmjeni Uredbe (EZ) br. 600/2005 u vezi s uvođenjem najveće dopuštene količine rezidua za dodatak hrani za životinje „Salinomax 120G”, koji pripada skupini „Kokcidiostatici i druge ljekovite tvari”
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (1), a posebno njezin članak 13. stavak 3.,
budući da:
(1)
Dodatak salinomicin-natrij (Salinomax 120G) odobren je pod određenim uvjetima u skladu s Direktivom Vijeća 70/524/EEZ (2). Uredbom Komisije (EZ) br. 600/2005 (3) odobren je navedeni dodatak na 10 godina za uporabu za piliće za tov, povezujući odobrenje s osobom odgovornom za stavljanje dodatka u promet. Taj dodatak upisan je u Registar Zajednice dodataka hrani za životinje.
(2)
Uredbom (EZ) br. 1831/2003 propisuje se mogućnost promjene odobrenja dodatka na zahtjev nositelja odobrenja i u skladu s mišljenjem Europske agencije za sigurnost hrane (Agencija). Nositelj odobrenja dodatka salinomicin-natrij (Salinomax 120G) podnio je zahtjev u kojem predlaže da se promijene uvjeti odobravanja uvođenjem najveće dopuštene količine rezidua (NKD) kako je procijenila Agencija.
(3)
U svojem mišljenju od 26. siječnja 2005. (4), Agencija je predložila određivanje NKD-a za odnosnu aktivnu tvar. Može biti potrebno revidiranje navedenog NKD-a u svjetlu rezultata buduće procjene navedene aktivne tvari od strane Europske agencije za ocjenu ljekovitih proizvoda.
(4)
Uredbu (EZ) br. 600/2005 potrebno je stoga izmijeniti sukladno tome.
(5)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Uredbi (EZ) br. 600/2005 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu dvadesetoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. svibnja 2007.

Labels: 0
17
6